Gleðigjafinn Solla og Daði Freyr send heim í Allir geta dansað Solla Eiríks og Daði voru send heim í kvöldM.Flóvent Solla Eiríks og Daði Freyr voru send heim í Allir geta dansað í kvöld . Þau eru annað parið til að vera sent heim og því eru átta pör eftir . Úrslitin voru óvænt og segja þau mikið um hversu sterk pörin eru orðin . Vala Eiríks og Sigurður Már voru eitt af tveimur neðstu pörunum í kvöld . Þau voru með flest stig frá dómurum úr síðustu tveimur þáttum fyrir kvöldið í kvöld . Vala og Siggi komust áfram og halda áfram keppni næsta föstudag . Allur ágóði símakosningarinnar í kvöld rann til Vildarbarna Icelandair . Vildarbörn Icelandair er sjóður sem gerir langveikum börnum auk barna í sérstökum aðstæðum kleift að ferðast með fjölskyldum sínum . Alls hafa um 700 fjölskyldur notið góðs af ferðastyrkjum sjóðsins . Solla sagði frá því í Ísland í dag þegar hún fór í kulnun og að Allir geta dansað hafi í raun komið inn í hennar líf eins og himnasending . Solla segir að hún hafi verið alveg uppgefin á tíma en sem betur fer hafi hún verið búin að samþykkja að taka þátt í Allir geta dansað . „ Svo byrja æfingar og ég man á fyrstu æfingunni held ég að ég hafi getað dansað í svona korter . Ég var bara búin , taugakerfið , líkaminn og allt saman . En dansinn er bara guðgómlegur . “ Solla Eiríks og Daði Freyr voru eðlilega svekkt þegar úrslitin lágu fyrir . M. Flóvent Dómararnir voru sammála um það að þau eiga eftir að sakna Sollu og Daða . Jóhann Gunnar sagði um parið : „ Þið geislið af lífsgleði og við eigum eftir að sakna ykkar . “ Solla og Daði fengu samtals 18 stig frá dómurunum , sex frá hverju þeirra . Símakosningin vó helming á móti einkunnum dómara og dugðu atkvæðin og einkunnir því miður ekki til . Í næstu viku verður þátturinn með sérstöku jólaþema og verður gaman að sjá hvað pörin átta sem eftir eru galdra fram úr erminni . Fylgst var með gangi mála í Reykjavík Studios í vaktinni hér að neðan .